Soterbus l'enginyer

Soterbus - l'Enginyer

## HISTÒRIA

Soterbus va néixer fa 32 anys en una cova a l'oest de les illes selvàtiques, en el si d'una comunitat làmia. Com a fill únic, va créixer aprenent les tradicions i creences dels seus avantpassats i es va formar com a enginyer. Durant la seva infància, Soterbus es va destacar pel seu intel·lecte i capacitat per resoldre problemes. Va ser un nen curiós que no parava de fer preguntes i experimentar amb les seves invencions.

Als 12 anys, va començar a interessar-se per les profecies i llegendes de la seva cultura. Va llegir tot el que va poder sobre el tema i va començar a investigar per si mateix en els records dels seus avantpassats. Als 15 anys, va començar a explorar les coves de les illes selvàtiques per trobar més informació sobre les profecies. Va fer-ho en secret, ja que la seva família i amics no veien amb bons ulls aquestes exploracions. Tot i el secretisme amb que portava les expedicions, el germà d'en Soterbus, Zseinobus, el va trobar un dia escapant-se per sortir d'expedició. Es van barallar i sense voler el nostre làmia va empentar a son germà cap a la cantonada d'una roca, matant-lo a l'acte.

Això no va passar inadverit entre els membres de la seva comunitat que el van jutjar per assassinat. Aquests no van voler escoltar que havia sigut per error i tots li van girar l'esquena, fins i tot la seva família. Aquest fet no va agradar gens a en Soterbus i, després que l'abandonessin a les coves profundes (com marcava la llei làmia per als culpables d'assassinat) va jurar venjar-se. Com que coneixia les coves va tornar a la ciutat i va cremar la cabana del consell, a qui considerava responsables. Mentre reia i es meravellava del que havia fet, el foc es va anar estenent i va acabar arribant a tot el seu poble. Veient el que havia provocat va fugir entre llàgrimes i els crits dels seus.

Des de llavors va passar una dècada vagant entre les coves i la supefície. Visquent d'allò que la terra li donava i intentant superar el genocidi que havia comés, amagant-lo dins la seva consciència. Però tot va canviar quan va trobar un antic pergamí en una ciutat abandonada dins les coves.

Una nit, mentre explorava a les profunditats de la terra les afores del que semblava una antiga ciutat abandonada, va trobar un rotlle de pergamí al sarró d'un esquelet que semblava de la raça goblin. El pergamí contenia una profetització: "La filla del vent haurà de dur la corona si les làmies volen arribar a bon port". Soterbus no sabia ben bé què significava, però sabia que havia de trobar aquesta filla del vent i ajudar-la a arribar al poder. Mentre investigava va sentir un so esfereidor que el va fer escapar corrents. Enmig de la seva fugida, es va topar amb un monstre estrany que semblava no tenir ulls, però que tenia un cor encara bategant entre les costelles. El monstre el va deixar paralitzat per la por, i després de bagar una estona per davant de Soterbus, acostant-se fins al punt que semblava que se l'anava a menjar, va marxar. Soterbus va anomenar aquest monstre "el guardià de la ciutat", i el va temer per sempre més.

Quan va aconseguir escapar de les runes va decidir que havia de buscar a qui complís la profecia. Van passar anys, fins que la va trobar: era Shaszae, una làmia que semblava encarnar la profecia. Soterbus va seguir a Shaszae liva jurar lleialtat i es va comprometre a protegir-la a qualsevol cost. Amb el temps, va arribar a estimar-la com a una filla i va seguir amb la seva missió de protegir i ajudar Shaszae en tot el que fes falta. Va fer servir les seves habilitats com a enginyer per crear noves tecnologies que els permetessin defensar-se millor dels seus enemics. Va aprendre a lluitar i a fer servir les seves habilitats com a protector per mantenir Shaszae segura.

Soterbus i Shaszae van viatjar junts durant anys per les illes selvàtiques, mentre Soterbus li ensenyava a Shaszae tot el que sabia. Ella va aprendre ràpidament i va començar a destacar-se com una líder natural. Amb la protecció de Soterbus, va guanyar la confiança de moltes làmies i es va fer amiga d'altres mentors i consellers. No obstant, no van ser anys fàcils. Van haver de lluitar contra molts enemics, tant humans com altres races, En un d'aquests enfrontaments, Shaszae va ser ferida greument i Soterbus va haver de fer servir totes les seves habilitats per salvar-la. A partir d'aquest moment, Soterbus es va adonar que la profecia no només s'havia de conèixer, sinó que realment s'havia de fer complir. Després d'aquesta batalla, Soterbus va començar a preparar-se encara més per a qualsevol possible amenaça. Va crear noves armes i tecnologies per ajudar Shaszae i les làmies a lluitar millor. També va començar a buscar informació sobre altres profecies o llegendes que podrien ajudar-los en el futur.

## HABILITATS I CONEIXEMENTS

Soterbus, des de petit, va destacar per la seva curiositat, interès per resoldre problemes, capacitat d'observació i experimentació. Durant aquesta època es va formar com a enginyer i va utilitzar les seves habilitats per crear noves tecnologies. Més tard va aprendre a lluitar per protegir a Shaszae i defensar-se dels seus enemics. Després de conèixer Shaszae, es va comprometre a protegir-la i ajudar-la en tot el que fes falta, sent una figura de referència per a ella i obligant-lo a prendre decisions, desenvolupant en ell la capacitat de ser un líder. Al haver passat molts anys visquent a les coves i explorant-les, de manera que té un gran coneixement sobre aquestes.

En quant als seus coneixements, Soterbus va créixer aprenent les tradicions i creences dels seus avantpassats formant-lo en aquests àmbits. També va començar a interessar-se per les profecies i llegendes de la seva cultura als 12 anys, i va passar molts anys investigant-les per si mateix i per tant en coneix moltes, de la seva raça i de les altres. A causa d'haver passatmolts anys vagant per les coves i la superfície, vivint d'allò que la terra li donava i aprenent a sobreviure en situacions difícils té grans coneixements en supervivència. Durant aquest èxode va enfrontar-se a molts monstres durant les seves expedicions a les antigues ciutats (les que va explorar i mapejar), i va aprendre sobre les seves habilitats i debilitats.

## CARÀCTER

Soterbus té un caràcter molt curiós i intel·ligent, així com una gran passió per aprendre sobre qualsevol cosa. També és un ànima solitària, però que aprecia la companyia. Es mou per la seva pròpia lògica i desitjos, encara que això el porti a enfrontar-se amb la seva pròpia comunitat. Després de la seva experiència traumàtica, Soterbus sembla estar motivat per una profunda determinació per reparar els seus errors i ajudar a les persones, especialment a Shaszae. A més, és una persona amb molta habilitat tecnològica i combativa.

## CREENCES I TRADICIONS

Soterbus creu en el Zexiah, mitologia Làmia en la que existeix la vida després de la mort, però no déu. Ell creu que els fenòmens naturals, la màgia i tot el que altres cultures associen amb déu, és provocat per els morts des del més enllà, liderats per Zexiadhos el primer ésser, una serp gegant que va excarvar totes les coves i va aixecar totes les muntanyes. Ell utilitza diferents rituals de les làmies per tal de comunicar-se amb els seus avant-passats. Aquesta creença implica que per aconseguir poder, no només t'has de guanyar la confiança dels vius, sinó que també t'has de guanyar la protecció dels morts.

## PROPÒSIT

El seu propòsit és ajudar i protegir a Shaszae en tot el que pugui. També intenta ocultar tot el que va passar pensant que el món el podria perdonar si feia el bé.